पाएं अपने शहर की ताज़ा ख़बरें और फ्री ई-पेपरडाउनलोड करें
फिरोजपुर झिरका । अम्मी के दुलार और लाड प्यार से मिली तालीम ने उसे आगे बढऩे का जज्बा दिया। वक्त बीतता गया और हौसला बढ़ता गया। आखिर वो दिन भी आ गया जिसका उसे इंतजार था। पीएमटी परीक्षा में मेवात जिले की लाडो सोफिया ने बेहतरीन प्रदर्शन कर जिले का नाम रोशन किया।
पीएमटी हरियाणा के आए परिणाम में सोफिया ने अपनी कैटेगरी में प्रदेश स्तर पर 24वां स्थान प्राप्त किया। सोफिया की अम्मी मेवात की पहली स्नातक मुस्लिम महिला मोहम्मदी बेगम ने बताया कि सोफिया ने बारहवीं कक्षा की परीक्षा अलीगढ़ से पास की थी। सोफिया ने इसके अलावा कर्नाटक पीएमटी में 145वां व यूपी पीएमटी में भी 165 वां स्थान प्राप्त किया है। सोफिया की बचपन से ही डॉक्टर बनने की हसरत थी। उसके सपने को पूरा करने के लिए हमने कभी भी अपनी इच्छाओं को उस पर नहीं थोपा। लगातार मेहनत और परिश्रम का नतीजा रहा कि आज बेटी ने पूरे जिले का नाम रोशन कर दिया।
गांव ठेकड़ी के किसान परिवार में जन्मी आसिफ खान ने अपनी कैटेगरी में पीएमटी में 44 रैंक प्राप्त कर गांव के व अन्य मेवात के युवाओं के लिए एक आदर्श उदाहरण प्रस्तुत किया है। फिरोजपुर झिरका हरियाणा सीनियर सेकंडरी स्कूल से १२वीं पास करने वाली आसिफ खान ने अपनी कामयाबी का श्रेय माता-पिता व अपने अध्यापकों को दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn